2010 m. Europos jaunių iki 18 m. krepšinio čempionatas
2010 m. Omnitel Europos jaunių iki 18 m. krepšinio čempionato A divizija (angl. U18 European Championship Men 2010) – 27-tas FIBA Europos jaunių iki 18 m. krepšinio čempionatas. Jis vyko nuo liepos 22 iki rugpjūčio 1 d. Vilniuje, Lietuvoje. Šiame čempionate dalyvavo 16 komandų, o nugalėtojų titulą gynė Serbijos rinktinė. Naujaisiais čempionais, pelniusi visas 9 pergales, tapo Lietuvos jaunių rinktinė.